recursal/SuperWikiNEXT-32B huggingface dataset:
**Transfermarkt** é unha páxina web alemá que ten información do mundo do fútbol, como puntuacións, resultados, novas de transferencias e fichaxes. Segundo o IVW, está no top 25 dos sitios web alemáns máis visitados, e é un dos sitios web de deporte máis grandes despois de kicker.de.

Historia
--------

O sitio web foi fundado en maio de 2000, por Matthias Seidel. No 2008, Axel Salmer publishing house fíxose co 51% de participación da páxina web. Aínda así, Seidel mantivo o 49% das participacións. A versión en lingua inglesa empezou en 2009.

Contido da páxina web
---------------------

A páxina web ten puntuacións, resultados, novas de transferencias, fichaxes e valores de xogadores. Malia que os valores dos xogadores, xunto con algúns outros feitos, son estimacións, investigadores do Centre for Economic Performance atoparon que os 'rumores' de transferencias de xogadores son en gran parte coidadosas e acertadas.

Notas
-----

1. ↑  "Report for transfermarkt.co.uk | Norton Safe Web". Safeweb.norton.com.
2. ↑  "The Football Portal for the Premier League and Transfer Rumour Forum". transfermarkt.co.uk.
3. ↑  "Online-IVW: Sport gewinnt, News verliert". meedia.de. Arquivado dende o orixinal o 25 de agosto de 2011. Consultado o 14 de decembro de 2016.
4. ↑  "Axel Springer übernimmt Mehrheit an Deutschlands größter Fußball-Community". meedia.de. Arquivado dende o orixinal o 21 de setembro de 2012. Consultado o 14 de decembro de 2016.
5. ↑  "Bundesliga-Transfers: Magie des Pinkepinke-Plans". Spiegel Online.
6. ↑  "The Returns to Scarce Talent: Footedness and Player Remuneration in European Soccer" (PDF). cep.lse.ac.uk.
Sojourner Truth nunha tarxeta que vendía para conseguir fondos
**Sojourner Truth** (1797? - 1883) foi o nome que adoptou, a partir de 1843, unha abolicionista afroamericana, nada na escravitude. O seu nome orixinal foi Isabella Bomefree (logo cambiouse a Baumfree). O ano do seu nacemento é incerto, e polo xeral dáse como 1797.

O seu nome escollido é, en alto grao, simbólico en inglés: *sojourner* ó o nome de axente do verbo *to sojourn*, que significa "quedarse como residente permanente"; *truth* significa "verdade". O composto parecería significar, entón, "Residente permanente da verdade". 

Escapou ao Canadá en 1827. Logo de que o estado de Nova York abolira a escravitude ese ano, regresou alí en 1829, traballou como empregada doméstica durante mais dun decenio e sumouse a Elijah Pierson na predicación evanxélica nas rúas.

Posteriormente, converteuse en oradora a favor, tanto do movemento abolicionista, como dos dereitos da muller. Quizais un dos seus discursos máis famosos foi *¿Non son muller?* (aínda que os rexistros oficiais deste discurso non conteñen esta frase), breve pero agudo comentario pronunciado en 1851 no Congreso da Muller, en Akron (Ohio).

En 1850 traballou con Olive Gilbert para editar unha biografía: a *Narrative of Sojourner Truth*. 

Durante a guerra civil estadounidense, organizou recollidas de víveres a favor da Unión.

En 1997, o vehículo robótico da misión do Mars Pathfinder da NASA, recibiu o nome de "Sojourner", en honor a Sojourner Truth.

Véxase tamén
------------

### Ligazóns externas

* Nota xenealóxica *(en inglés)*
* *Narrative of Sojourner Truth*, a autobiografía de Sojourner Truth] *(en inglés)*

|  |  |
| --- | --- |
| Control de autoridades | 
* Wd: Q105180
* WorldCat
* VIAF: 74657903
* BIBSYS: 90657480
* BNB: ID
* BNE: XX5274745
* BNF: 16157269d
* CANTIC: a11752853
* CERL: cnp01402396
* Discogs: 3351099
* EBID: ID
* FAST: 1851782
* FemBio: 27351
* GND: 119200910
* Gutenberg: 689
* ISNI: 0000 0001 0988 4285
* LCCN: n79138780
* LibraryThing: truthsojourner
* LibriVox: 5706
* NKC: xx0108747
* NNDB: 000091678
* NTA: 12138439X
* OBP: ID
* OL: OL2658871A
* openMLOL: 23262
* SELIBR: 252318
* SNAC: w6s57g1k
* SUDOC: 070054592
* WikiTree: Baumfree-3
* WomenWriters: ID

 |
**Debuxo esquemáticoda sinrinxe das aves**  
1: últimos aneis traqueais cartilaxinosos libres,
 2: tímpano,
 3: primeiro grupo de aneis da sirinxe,
 4: pessulus,
 5: membrana timpaniforme lateral,
 6: membrana timpaniforme medial,
 7: segundo grupo de aneis da sirinxe,
 8: bronquio principal,
 9: cartilaxe bronquial
Sirinxe (serie 5) vista por debaixo do boche
A **sirinxe** (do grego σύριγξ, 'frauta de Pan') é o órgano vocal das aves. Está localizado na base da traquea da ave. Produce sons sen ter cordas vocais como as dos mamíferos. O son prodúcese por vibracións de parte ou de toda a membrana timpaniforme (as paredes da sirinxe) e do *pessulus* (un cartilaxe), causadas polo fluxo de aire a través da sirinxe. Isto establece un sistema autooscilante que modula o fluxo de aire creando o son. Os músculos modulan o son cambiando a tensión das membranas e as aberturas bronquiais. A sirinxe permite que algunhas especies de aves (como papagaios, corvos e mainás) imiten a fala humana. A diferenza da larinxe dos mamíferos, a sirinxe está localizada na zona onde a traquea se bifurca para que os bronquios entren nos pulmóns. Así, é posible a lateralización do canto das aves e algunhas aves canoras poden producir máis dun son á vez. Algunhas especies de aves como os voitres catártidos, carecen de sirinxe e comunícanse por medio de bufidos guturais.

Notas
-----

1. ↑  Terres, J. K. (1980). *The Audubon Society Encyclopedia of North American Birds*. New York, NY: Knopf. p. 995. ISBN 0-394-46651-9.
2. ↑  Larsen, O. N.; Franz Goller (2002). "Direct observation of syringeal muscle function in songbirds and a parrot". *The Journal of Experimental Biology* **205** (Pt 1): 25–35. PMID 11818409.
3. ↑  Suthers, R.A. (outubro de 1990). "Contributions to birdsong from the left and right sides of the intact syrinx". *Nature* **347** (6292): 473–477. Bibcode:1990Natur.347..473S. doi:10.1038/347473a0.

Véxase tamén
------------

* Vocalización das aves

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1361748
* EBID: ID
* GEC: 0142951

 |
*Trichoplax adhaerens*.
O ***Trichoplax adhaerens*** Schultze é unha especie animal que pertence ao filo dos placozoos, que ten forma de globo, cunha cavidade corporal enchida de fluído a presión.

Estrutura
---------

É un animal mariño diminuto, que repta sobre o substrato cos seus cilios, e está composto de capas epiteliais ventrais e dorsais, contendo células mesenquimáticas frouxas. A reprodución é sexual, pero pode ser tamén asexual, por fisión e por xemación.

É o único representante do filo dos placozoos, xa que outra especie (*Treptoplax reptans*) foi descrita en 1896 e dende entón xamais foi rexistada, levantando dúbidas sobre a súa real existencia.

As súas relacións evolutivas están sendo investigadas, pero podería estar próximas aos cnidarios e aos ctenóforos. Dellaporta *et al.* investigaron a secuencia mitocondrial completa do *Trichoplax adhaerens* e amosaron que os placozoos son a rama que xurdiu antes dentro dos metazoos.

*Artigo principal**:* Placozoos.

Notas
-----

1. ↑  The Trichoplax Genome Project at the Yale Peabody Museum *(en inglés)*

Véxase tamén
------------

### Ligazóns externas

* A Weird Wee Beastie: Trichoplax adhaerens
* Information page from the University of California at Berkeley
* Historical overview of Trichoplax research

|  |  |
| --- | --- |
| Control de autoridades | 
* Wd: Q4147743
* GND: 4828370-8

 |

|  |  |
| --- | --- |
| Identificadores taxonómicos | 
* BioLib: 14927
* EOL: 393046
* EUNIS: 62023
* GBIF: 2255380
* iNaturalist: 293298
* IRMNG: 10435761
* ITIS: 696105
* NCBI: 10228
* SeaLifeBase: 23
* WoRMS: 142023

 |
**Aethelbert**, ou, máis correctamente, **Æðelberht**, foirei de Sussex, pero só se coñece polos documentos que emitiu.

Traxectoria
-----------

As datas do reinado de Æðelberht son descoñecidas máis aló do feito de que solapou polo menos en parte o bispado de Sigeferth de Selsey, posto que Sigeferth foi testemuña nun documento sen data de Æðelberht no que Æðelberht aparece como *Ethelbertus rex Sussaxonum*.

Sigeferth, chamado Sicgga en forma abreviada, foi o terceiro bispo de Selsey, consagrado en 733 polo arcebispo Tatwine, e era aínda bispo en 747, cando asistiu ao Sínodo de Clofesho. Descoñécese a dta da súa morte.

Outro documento sen data, no que Æðelberht é chamado *Adelbertus rex Australium Saxonum* (*Æðelberht, rei dos saxóns meridionais*), crese que é unha falsificación.

Barker (1947) comentou "Este par de documentos teñen certas frases peculiares, especialmente o *firmiter ... præsumat* que está no sitio dunha forma presentada por *Si quis* na maioría dos documentos. Ambos os dous declaran que foron escritos polo rei, e, na fórmula X *confixi*, esta é unha palabra moi inusual para isto; significa literalmente 'cravado xunto', por iso aquí 'posto xunto' ou 'compilado'. O principio do século VIII foi unha época de reis ilustrados: Ealdfrið e Eadberht de Northumbria e Ine de Wessex son exemplos disto. Non é, por tanto, imposíbel que estes dous documentos fosen escritos persoalmente polo rei". Con todo, "confixi" está só no documento falsificado.

Æðelberht aparece tamén mencionado nun engadido a un documento de Noðhelm como *Ethilberchto rege*.

Notas
-----

1. ↑  "S46". anglo-saxons.net. Consultado o 2008-04-06.
2. ↑  "Chichester, W.S.R.O. Ep. VI/1/6 (Liber Y), 73rv (s. xiii)- S47". anglo-saxons.net. Consultado o 23 xaneiro 2012.
3. ↑  "Chichester, W.S.R.O. Ep. VI/1/2 (Liber B), 17v (s. xiv) - S44". anglo-saxons.net. Consultado o 23 xaneiro 2012.

Véxase tamén
------------

### Bibliografía

* Barker, E. 1947. Sussex Anglo-Saxon Charters, part 1. *Sussex Archaeological Collections* 86: 42-101.

### Outros artigos

* abadía de Selsey.

| * v
* c
* e
Reis de Sussex |
| --- |
| Orixes | 
* *Ælle*
* *Cissa*

 |
| século VII | 
* Æthelwealh
* Berthun
* Andhun

 |
| século VIII | 
* Nothhelm
* Watt
* Bryni
* *Osric*
* Æthelstan
* Æthelberht
* Osmund
* Oswald
* Oslac
* Aelfwald
* Ealdwulf

 |
| século X | 
* Eadwine

 |
| En itálica, individuos cuxo rango, ou mesmo existencia, son inseguros. |

|  |  |
| --- | --- |
| Control de autoridades | 
* Wd: Q272159
* EBID: ID
* ODNB: 63378
* PASE: 3904

 |
O **Tribunal Internacional de Arbitraxe** (ICC, polas súas siglas en inglés) é unha institución para a resolución de disputas comerciais internacionais. Opera baixo os auspicios da Cámara de Comercio Internacional e consiste en máis de 100 árbitros de preto de 90 países.

Ao contrario do que suxire o seu nome, o ICC non realiza xuízos formais. Polo contra, proporciona "supervisión xudicial de procedementos de arbitraxe."

As linguas oficiais de traballo do tribunal son o inglés e o francés. Con todo, os casos poden ser administrados en calquera lingua. A sede central do ICC está en París, Francia.

A 9 de xaneiro de 2020, o tribunal levaba rexistrados 25 000 casos dende a súa creación. Tamén viu un número recorde de casos rexistrados en 2019, unha mostra dos esforzos do ICC para expandir os seus servizos nos últimos anos.

Antecedentes
------------

O Tribunal foi fundado en 1923 baixo o liderado do primeiro presidente do ICC, o socialista radical Étienne Clémentel, exministro francés de Finanzas.

Os membros do Tribunal do ICC son designados por períodos de tres anos polo Consello Mundial do ICC seguindo as recomendacións dos grupos ou "comités nacionais" do ICC. Nas xurisdicións nas que non hai grupo ou comité nacional, os membros son recomendados polo Presidente do Tribunal. Os membros suplentes son designados polo Consello Mundial seguindo as recomendacións da Corte do Presidente.

A Presidenta do Tribunal de ICC é a estadounidense Claudia Salomon.

Notas
-----

1. ↑  "Court members". *International Chamber of Commerce*. Consultado o 22 de setembro de 2021.
2. ↑  "ICC International Court of Arbitration". *International Chamber of Commerce*. Consultado o 22 de setembro de 2021.
3. ↑  "ICC celebrates case milestone, announces record figures for 2019". *International Chamber of Commerce*. 9 de xaneiro de 2020. Consultado o 22 de setembro de 2021.
4. ↑  "The merchants of peace". *iccwbo.org* (en inglés). Archived from the original on 11 de xullo de 2015. Consultado o 23 de setembro de 2021.
5. ↑  "Claudia Salomon becomes first woman President of ICC Court". Reuters. 1 de xullo de 2021. Consultado o 22 de setembro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tribunal Internacional de Arbitraxe*** |

### Ligazóns externas

* Páxina web do Tribunal Internacional de Arbitraxe
* Páxina web da Cámara Internacional Comercio
**Xoán Gato Díaz**, nado en Ferrol o 5 de febreiro de 1946, é un político galego, foi coordinador nacional de Terra Galega e candidato á Presidencia da Xunta de Galicia nas eleccións do 1 de marzo de 2009 por este mesmo partido. Desde finais de 2010, abandonou esta formación para crear un novo partido chamado Converxencia Galega de corte galeguista e liberal, no que actualmente milita.

Biografía e traxectoria
-----------------------

Diplomado en Relacións Laborais pola Universidade de Santiago, este antigo traballador do estaleiro ASTANO, foi concelleiro de obras e urbanismo en Narón por Unidade Galega do entón alcalde e ex-sacerdote Antonio Martínez Aneiros durante a primeira corporación municipal da democracia. Na segunda corporación, esta vez na ANGN volve acadar acta de concelleiro, integrándose no PSG-EG ó tempo que Martínez Aneiros era elixido deputado no parlamento galego, en 1985. Naquel momento Xoán Gato toma posesión á fronte da alcaldía de Narón.

Coa integración de Unidade Galega (partido), a sucesora do PSG-EG no BNG, o equipo de goberno do concello de Narón, descontento coa decisión do partido, fundou Unidade por Narón, formación de carácter localista naronés. Con ese partido gobernou en coalición con Esquerda Unida (95-99) e co BNG (99-03), e xa en 2003, acadou a maioría absoluta con 13 concelleiros de 21.

Para as Eleccións Municipais de 2007 presentouse como candidato por Narón de Terra Galega, obtendo 10 concelleiros, e ficando a un da maioría absoluta. Foi un dos membros fundadores desta formación política, no que ocupou o posto de coordinador nacional, presentándose como candidato á presidencia da Xunta. O 20 de xaneiro de 2009 foi substituído como alcalde por Xosé Manuel Blanco, logo da súa dimisión para centrarse nas eleccións galegas, onde non conseguiu os votos necesarios para entrar no Parlamento.

En febreiro de 2010, apoiado por un grupo de empresarios, presenta a súa candidatura a Cámara de Comercio de Ferrol, candidatura que acada 20 dos 25 representantes elixidos. Antes do seu nomeamento prodúcese unha división interna dentro da candidatura que salva coa a súa elección en xuño. Convértese así no 18º presidente da Cámara.

Datos persoais
--------------

Está casado e ten tres fillos e catro netos.

|  |  |  |
| --- | --- | --- |
| Predecesor:**Antonio Martínez Aneiros** |  **Alcalde de Narón** 1985 - 2009 | Sucesor:**Xosé Manuel Blanco** |

Notas
-----

1. ↑  "El Correo Gallego."Terra Galega sufre una escisión de la que nacerá el partido Converxencia Galega"". Arquivado dende o orixinal o 28 de agosto de 2010. Consultado o 16 de febreiro de 2011.
2. ↑  "Web de Converxencia Galega". Arquivado dende o orixinal o 19 de xaneiro de 2011. Consultado o 16 de febreiro de 2011.  Arquivado 19 de xaneiro de 2011 en Wayback Machine.
3. ↑  Gato cédelle a alcaldía de Narón a Blanco Arquivado 04 de marzo de 2016 en Wayback Machine. *A Nosa Terra*, 20/1/2009
4. ↑  O pleno da Cámara elixe a Gato como presidente,La Voz de Galicia

Véxase tamén
------------

### Outros artigos

* Eleccións municipais en Narón
Espectro que visualiza unha persoa con tritanopia.

|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

A **tritanopia** é unha disfunción visual relacionada coa percepción da cor. Consiste na carencia de sensibilidade á cor azul, denominada tamén dicromacia azul. Trátase dunha das alteracións da visión cromática menos frecuentes e prodúcese cando os tritaconos, é dicir os conos que captan a porción azul do espectro visible, experimentan unha perda de actividade. As persoas afectadas sofren unha maior perda na percepción do espectro que aquelas que posúen deuteranopia ou protanopia.

Véxase tamén
------------

### Outros artigos

* Tritanomalía

### Ligazóns externas

* Combinacións de cor *(en castelán)*.

|  |  |
| --- | --- |
| Control de autoridades | 
* Wd: Q18554140
* EBID: ID

 |

|  |  |
| --- | --- |
| Identificadores | 
* DiseasesDB: 30022
* DOID: DOID:11661
* OMIM: 190900
* Orphanet: 88629
* UMLS: C0155017

 |

---

|  |  |
| --- | --- |
|  |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Zenón de Citio.
**Zenón de Citio**, nado en Citio (Chipre) en -340 e finado o - 264, foi un filósofo helenista, fundador do estoicismo.

Traxectoria
-----------

Zenón naceu en Citio, na illa de Chipre. Mudouse para Atenas por volta de 312 ou 311 a.C. atraído pola filosofía (ou, segundo outros, após perder a súa fortuna nun naufraxio na costa da Ática)[]. En Atenas, Zenón foi discípulo de Crates de Tebas e estudou os antigos filósofos (entre estes, Heráclito de Éfeso, que moito o influenciou). Aos 42 anos, fundou a escola estoica, reunindo os seus alumnos baixo os pórticos (en grego, *stoá*) de templos, mercados e ximnasios.

Zenón propuña unha tripartición na filosofía: lóxica, física e ética. A lóxica fornece un criterio de verdade. A física constitúe un materialismo monista e panteísta. A ética regula as accións humanas, cuxo obxectivo é a conquista da felicidade e esta debe ser perseguida *segundo a natureza*.

A doutrina filosófica de Zenón de Citio afirma que o ser humano atinxe a plenitude e a felicidade cando abandona todas as paixóns terreas, contrariedades, aborrecementos e desasosegos. Para Zenón a única forma de vivir sen esas contrariedades é vivir en ataraxia ou apatía, ou sexa, abandonado ao destino, impasivamente, nada receando e nada esperando.

A pesar de compartir diversos conceptos básicos da filosofía de Epicuro de Samos, Zenón e o estoicismo en xeral diverxen do epicureísmo por entender que a virtude, e non o pracer, constitúe o ben supremo. Alén diso, consideran que o principio chave do universo é a lei racional da natureza, e non o movemento aleatorio dos átomos.

Notas
-----

1. ↑  "Zenón de Citio". *Diciopedia do século 21* **3**. Edicións do Cumio, Galaxia e do Castro. 2006. p. 2256.

Véxase tamén
------------

### Outros artigos

* Cremónidas
* Estoicismo

|  |  |
| --- | --- |
| Control de autoridades | 
* Wd: Q171303
* WorldCat
* VIAF: 261896996
* BIBSYS: 95005339
* BMT: 61138
* BNA: 000046878
* BNE: XX866438
* BNF: 12205314h
* BRE: 2878103
* CANTIC: a10552777
* CERL: cnp00396960
* CiNii: DA05705524
* DeutscheBio: 118636510
* EBID: ID
* FAST: 18724
* GEC: 0073251
* GND: 118636510
* ICCU: RMLV037513
* ISNI: 0000 0003 8176 0310
* LCCN: n50061829
* NDL: 00461808
* NLA: 35762654
* NLG: 59912
* NTA: 06996565X
* OL: OL2030821A
* Orthodox Encyclopedia: 199735
* SUDOC: 030687276
* Treccani: zenone-di-cizio

 |
Mapa que ensina as terras propostas como lugares do Libro de Mormón en Mesoamérica.
Segundo o Libro de Mormón, a **Terra de Zaraenla**, (atribuído popularmente ao hebreo bíblico *זֶרַע חֶמְלָה* Zéraʻ Ḥemlā "semente de compaixón") foi a capital nefita por moitos anos, e foi descuberta por Mosíah nunha data entre o ano 323 e o 130 a. C. Os seus habitantes contaron a Mosíah que tamén eran xudeus que saíron de Xerusalén na época de Sedequías, o último rei de Xudá, e eran chamados mulequitas.

Aínda que o movemento dos Santos dos Últimos Días cre que Zaraenla foi unha cidade que en realidade existiu na terra, ningún pode sinalar con exactitude a súa localización. Estudosos do movemento publicaron as súas teorías respecto diso, pero a Igrexa non adoptou a unha delas como a correcta. A Igrexa ensina que Zaraenla existiría nun punto intermedio entre sur e Norteamérica, e que foi completamente destruída ou queimada. Os críticos do Libro de Mormón citan a este punto como un dos indicios de que o libro é ficticio, notando de que non se atoparon evidencias das actividades presentes nunha cidade do tamaño de Zaraenla, tales como o uso de metais e a existencia de minas.
Tritón, nun relevo helenístico do século II, Istambul.
**Tritón** é unha figura da mitoloxía grega, fillo de Poseidón, deus do mar, e da nereida Anfitrite.

Tritón tiña un corno de concha que ao facerlle soar calmaba as tempestades e anunciaba a chegada do deus do mar.
Aparece representado coa súa parte superior humana (torso e cabeza) e a inferior con forma de peixe. 
A súa orixe é pre-grega, probabelmente fenicia.

É coñecido pola axuda que lle deu a Xasón e aos Argonautas para que puidesen atopar a ruta a seguir. Porén, noutra aventura debe loitar contra Heracles, para que este non averigüe o camiño ao Xardín das Hespérides.

Na iconografía co nome de Tritóns desígnanse un amplo número de divindades mariñas menores que acompañan a Poseidón.

Segundo Karl Kerényi, é un centauro de mar, coa parte superior do seu corpo como un home, as patas dianteiras dun cabalo e a parte inferior do corpo semellante a un golfiño. Este ser recibe tamén o nome de ictiocentauro.

* Capitel da igrexa de Santiago de Breixa (Silleda).
* Relevo en Santiago de Compostela.

Véxase tamén
------------

### Outros artigos

* Serea

|  |  |
| --- | --- |
| Control de autoridades | 
* Wd: Q148030
* WorldCat
* VIAF: 64808550
* BMT: 60755
* BRE: 4204416
* CERL: cnp00545123
* EBID: ID
* GEC: 0148415
* GiantBomb: 3005-33784
* GND: 119020882
* LCCN: no2020057800
* SUDOC: 164693742
* Theoi: Triton
* Treccani: tritone

 |
Zapato de home

Un **zapato** (Gl-zapato.ogg pronunciación (axuda ·  info)) é un calzado para humanos, que cobre o pé menos que unha bota e máis que unha sandalia e serve para a estabilidade e resistencia sobre o terreo. Este calzado é moldeado para calzar no pé cunha parte superior flexible de coiro ou plástico e unha sola dun material máis pesado. Os zapatos diferéncianse das botas por non superar a altura do nocello.

Tipos de zapatos
----------------

Actualmente os calzados están preparados para cada acondicionamento físico do terreo. A sandalia é unha especie de zapato que serve para conseguir máis aire fresco sobre o pé. A zapatilla permite máis capacidade para o movemento e a bota permite o paso sobre líquidos de xeito impermeable.

O material dos zapatos radican mediante o xénero, pero tamén se viron complicados métodos como o zapato de madeira e de metal.

Os tipos de zapato de distinto xénero, non só está ampliado á necesidade, senón tamén ao deseño popular e artístico. No caso dun zapato punk, adquire o deseño de rebeldía, o cal é útil para personificar a imaxe.

Ultimamente[*cando?*] xurdiron os chamados zapatos de altura para homes, mesmo que teñen un relanzamento interno que non se nota a primeira ollada e que permite crecer 7 cm de estatura. Este sistema permite superar certa desigualdade que existía coas mulleres á hora de querer ser máis alto.[]

Galería de imaxes
-----------------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Vilanova dos Infantes, Celanova. Romaría Etnográfica Raigame |
| Vilanova dos Infantes, Celanova. Romaría Etnográfica Raigame  |

|  |
| --- |
| Chinelas portuguesas |
| Chinelas portuguesas  |

|  |
| --- |
| Cartel de reparación de zapatos en Perillo, Oleiros |
| Cartel de reparación de zapatos en Perillo, Oleiros  |

 |

Notas
-----

1. ↑  Definicións no *Dicionario da Real Academia Galega* e no Portal das Palabras para *zapato*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Zapato Modificar a ligazón no Wikidata*** |

### Outros artigos

* Zapato deportivo

|  |  |
| --- | --- |
| Control de autoridades | 
* Wd: Q22676
* AAT: 300046065
* BNCF: 4507
* BNF: 11955690j
* EBID: ID
* GND: 4053430-3
* JSTOR: shoes
* LCCN: sh85121735
* NDL: 00567074

 |

|  |  |
| --- | --- |
| Identificadores | 
* MeSH: D012775
* UMLS: C0036988

 |
***Trees Outside the Academy*** é un álbum do músico estadounidense de rock alternativo Thurston Moore, membro da banda Sonic Youth. Foi editado o 18 de setembro do 2007 a través do seu propio selo Ecstatic Peace!, e trátase do seu segundo álbum en solitario, despois de *Psychic Hearts* (1995). Gravouse co batería de Sonic Youth Steve Shelley e a violinista Samara Lubelski.

As gravacións tiveron lugar no estudio caseiro de J Mascis, guitarrista de Dinosaur Jr. Mascis tamén tocou a guitarra nalgúns dos temas. O álbum estreouse no número 6 da lista *Billboard Heatseekers*. Conta co tema "Thurston @ 13" que é, "un anaco dunha cinta de casete que Thurston atopou na casa da súa nai de cando tiña 13 anos realizando algún tipo de estraño teatro sonoro".

Listaxe de cancións
-------------------

Todos os temas compostos por Thurston Moore.

1. "Frozen Gtr." - 4:07
2. "The Shape Is in a Trance" - 4:41
3. "Honest James" - 3:52
4. "Silver>Blue" - 5:52
5. "Fri/End" - 3:33
6. "American Coffin" - 3:58
7. "Wonderful Witches + Language Meanies" - 2:26
8. "Off Work" - 4:14
9. "Never Day" - 4:03
10. "Free Noise Among Friends" - 0:36
11. "Trees Outside the Academy" - 6:07
12. "Thurston@13" - 2:38

|  |  |
| --- | --- |
| Control de autoridades | 
* Wd: Q12401383
* AllMusic: mw0000483916
* Discogs: 11263
* Metacritic: thurston-moore
* MusicBrainz: ID

 |
Para outras páxinas con títulos homónimos véxase: Trazo (homónimos).
En lingüística, coñécese como **trazo distintivo** ou **marcado** o trazo lingüístico que serve para caracterizar unha unidade lingüística para un falante. O sistema de trazos distintivos dáse en tódolos niveis da análise lingüística (fonética, fonoloxía, morfosintaxe, semántica) e permite que o falante non deba ser consciente de tódalas características da fala cognitivamente.

Exemplo na fonética
-------------------

En castelán non hai vogais semiabertas e semipechadas, pero en galego si. O trazo distintivo do grao de abertura vocálica existe en galego pero non en castelán, porque un castelánfalante non debe interpretar se a primeira vogal de *ven* e a de *ben* ou *vén* (o til non está estipulado pola norma ortográfica) son distintas ou non: para el son iguais e non fará distincións de significado, pero un galego distinguirá o verbo en imperativo do adverbio ou do indicativo.

Do mesmo xeito hai linguas (como o francés) que diferencian se a vogal medio aberta ou medio pechada, está arredondada ou non e, polo tanto, pode haber parellas de palabras que se distingan só por ese motivo: o trazo do arredondamento é distintivo en francés.

Exemplo na semántica
--------------------

Mentres que en galego existe un límite léxico entre *verde, turquesa, azul, azul marino, azul cobalto* etc. noutras linguas non se diferencia do mesmo xeito. O nivel e aplicación de trazo distintivo non se dá só entre linguas (por exemplo, no xaponés).

Está demostrado que dentro das variedades dunha lingua pode haber diferente aparición dos trazos distintivos: iso pasa no chamado discurso feminino para *malva, burdeos, berenxena, violeta, lila, rosa* etc. que no caso dos homes non é tan doado de identificar (á parte de daltonismo).
**Sebastián Ariel Méndez Pardiñas**, nado en Buenos Aires o 4 de xullo de 1977, é un exfutbolista e actual adestrador de fútbol arxentino. Xogaba na demarcación de defensa e foi internacional coa selección arxentina. É de ascendencia galega polo que nos campos da Arxentina o coñecían como *Gallego Méndez*.

Traxectoria
-----------

Debutou con 17 anos co Vélez Sársfield, co que foi campión da Copa Libertadores, da Copa Intercontinental, da Copa Suramericana e logrou tres títulos de Liga nas oito tempadas que militou no equipo.

Este palmarés fixo que o Celta de Vigo se fixase nel e o fichase no mercado de inverno da tempada 2002/03. Dende un primeiro momento gañou o afecto da afección co seu compromiso e entrega no campo.

No Celta viviu grandes momentos como a clasificación e disputa da Copa de Europa e o ascenso a Primeira División pero tamén malos coma o descenso da tempada 2003/04.

Despois de varias lesións que lle impediron ter continuidade o club traspasouno ao San Lorenzo de Almagro, equipo co que volveu gañar o título de Liga. Antes de retirarse aínda xogaría no CA Banfield, no que se convertería no xefe da defensa, axudando a conquistar outra vez o título de Liga, o quinto na súa conta particular. Despois deste último triunfo retirouse de fútbol profesional.

En abril de 2010 fíxose cargo interinamente da dirección do CA San Lorenzo de Almagro trala renuncia de Diego Simeone.

Véxase tamén
------------

### Ligazóns externas

* Txema Ereaga (11 de abril de 2012). "El 'Gallego' Méndez". *Fame Celeste* (en castelán).

| * v
* c
* e
Celta de Vigo – 2003-04 (debut na Liga de Campións) |
| --- |
| Cavallero  ·  Ángel  ·  Sergio  ·  Berizzo  ·  Sylvinho  ·  Luccin  ·  José Ignacio  ·  Jesuli  ·  Mostovoi  ·  Juanfran  ·  Milošević  ·  Gustavo López |
| Pinto  ·  Velasco  ·  Cáceres  ·  Vágner  ·  José Juan  ·  Edú  ·  Giovanella  ·  Méndez  ·  Saša Ilić  ·  Jandro  ·  Oubiña  ·  Catanha  ·  Contreras  ·  Pinilla |
| Adestrador: Miguel Ángel Lotina |


|  |  |
| --- | --- |
| Control de autoridades | 
* Wd: Q3823801
* BDFutbol: 2471
* NFT: 11240
* Transfermarkt: 7543

 |
**Sebastián I de Portugal**, nado en Lisboa o 20 de xaneiro de 1554 e finado en Alcácer Quibir (Marrocos) o 4 de agosto de 1578, foi Rei de Portugal. Por mor de ser o herdeiro esperado para dar continuidade á dinastía de Avis, foi alcumado de "*O Desexado*" é tamén lembrado como "*O Cuberto*" ou "*O Durmido*", debido á lenda que se refire ao seu regreso do campo de Batalla de Alcácer Quibir nunha mañá de neboeiro, para salvar a nación.

Traxectoria
-----------

Era neto de Xoán III, a quen sucedeu aos tres anos. Ata os 14 anos, o reino tivo como rexentes a Catarina de Austria e o seu tío avó Cardeal Henrique de Évora. Aos 14 anos, D. Sebastián asume o goberno. Soñaba con batallas, conquistas e a expansión da fe, profundamente convencido de que sería o capitán de Cristo nunha nova cruzada contra os musulmáns do Norte de África.

Na batalla de Alcácer-Quibir, o campo dos tres reis, os portugueses sufriron unha derrota nas mans do sultán Ahmed Mohamed de Fez e perderon unha boa parte do seu exército. En canto a Sebastián, probabelmente morreu na batalla ou foi morto despois desta rematar. Pero para o pobo portugués de entón o rei só desaparecera. Este desastre tería as peores consecuencias para o país, poñendo en perigo a súa independencia. O rescate dos superviventes agravou aínda máis as dificultades económicas do país.

Tornouse entón nunha lenda do gran patriota portugués - o rei dormente "(ou un Mesías) que ía regresar para axudar a Portugal nas súas horas máis sombrizas, unha imaxe semellante á que o Rei Artur ten en Inglaterra ou Frederico Barbarroxa en Alemaña.

Como morreu sen descendencia, sucedeulle o seu tío avó Cardeal Henrique de Évora.

| Rei de Portugal |
| --- |
| *Segue a:* Xoán III de Portugal | **Sebastián I de Portugal**(1557-1578) | *Precede a:* Henrique I de Portugal |
| Dinastía de Avis-Bexa |

| * v
* c
* e
Monarcas de Portugal |
| --- |
| Casa de Borgoña (1139–1383) | 
* Afonso I
* Sancho I
* Afonso II
* Sancho II
* Afonso III
* Dinís I
* Afonso IV
* Pedro I
* Fernando I
* *Beatriz I*
	+ Disputada

 |  |
| Casa de Avis (1385–1580) | 
* Xoán I
* Duarte I
* Afonso V
* Xoán II
* Manuel I
* Xoán III
* Sebastián I
* Henrique I
* *Antonio I*
	+ Disputado

 |
| Casa de Habsburgo (1581–1640) | 
* Filipe I
* Filipe II
* Filipe III

 |
| Casa de Braganza (1640–1910) | 
* Xoán IV
* Afonso VI
* Pedro II
* Xoán V
* Xosé I
* María I con Pedro III
* Xoán VI
* Pedro IV
* María II
* Miguel I
* María II con Fernando II
* Pedro V
* Luís I
* Carlos I
* Manuel II

 |

|  |  |
| --- | --- |
| Control de autoridades | 
* Wd: Q272899
* WorldCat
* VIAF: 263888102
* BNF: 119438478
* BRE: 3542552
* CERL: cnp00589235
* DBE: sebastian-de-portugal
* DeutscheBio: 118795929
* EBID: ID
* FAST: 64540
* GEC: 0061542
* GND: 118795929
* ISNI: 0000 0003 8216 449X
* LCCN: n80153708
* NKC: jo2003188219
* NTA: 07141214X
* PARES: 46044
* SELIBR: 218917
* SUDOC: 027385086
* WikiTree: Aviz-30

 |
Un **sinal de son** é un sinal analóxico electricamente exacto a un sinal sonoro; normalmente está acoutado ao rango de frecuencias audibles polos seres humanos que está entre os 20 e os 20.000 Hz, aproximadamente (o equivalente, case exacto a 10 oitavas).

Dado que o son é unha onda de presión requírese un transdutor de presión (un micrófono) que converta as ondas de presión de aire (ondas sonoras) en sinais eléctricos (sinais analóxicos).

A conversión contraria realízase mediante un altofalante, que converte os sinais eléctricos en ondas de presión de aire.

Un só micrófono pode captar adecuadamente todo o rango audible de frecuencias, en cambio para reproducir fidedignamente ese mesmo rango de frecuencias requírense dous altofalantes (de agudos e graves) ou máis.

Un sinal de son pódese caracterizar, someramente, pola súa dinámica (valor de pico, rango dinámico, potencia, relación sinal-ruído) ou pola súa composición espectral (ancho de banda, frecuencia fundamental, harmónicos, distorsión harmónica etc.).

Así, por exemplo, un sinal que represente voz humana (sinal vocal) non adoita ter información relevante máis alá dos 10 kHz, e de feito en telefonía tómanse só os primeiros 3.8 kHz. Con 2 kHz basta para que a voz sexa comprensible, aínda que non para recoñecela.

Véxase tamén
------------

### Outros artigos

* Son dixital
* Historia do rexistro do son

|  |  |
| --- | --- |
| Control de autoridades | 
* Wd: Q4650799
* MAG: 64922751

 |
Escudo de Hawai.
Representación do escudo de armas (reinado do rei Kamehameha III).
Versión do escudo de armas adoptado máis adiante polo Reino arredor do 1850.
O **Gran Selo do Estado de Hawai** foi establecido oficialmente polo artigo 272 da Lexislatura Territorial de 1959 e deriva do selo territorial. O deseño do escudo de Hawai, modificouse gran parte do escudo territorial. Incluíronse as palabras «State of Hawaii» («Estado de Hawai») na parte superior e «1959» dentro do círculo. A disposición dun escudo para o estado de Hawai foi promulgada polo Lexislador Territorial e ratificada polo Gobernador Quinn o 8 de xuño de 1959. A aprobación da Lei de Admisión aceptou a Hawai o 21 de agosto de 1959 como o 50º Estado dos Estados Unidos de América.

O escudo do Estado de Hawai é moi semellante ó selo da república, a excepción de que na parte superior hai escrito, «Territory of Hawaii» («Territorio de Hawai») e dentro do círculo, «1900» (que é o ano no que o goberno territorial se organizou oficialmente). A lexislatura Territorial de 1901 autorizou a dito escudo modificado como Escudo do Estado de Hawai.

No Escudo da República de Hawai, estaban escritas as palabras «Republic of Hawaii» («República de Hawai») na parte superior e «MDCCXCIV» dentro do círculo, que é o ano (1894) no que se estableceu a república. O Escudo da república foi deseñado polo «College of Arms» de Londres. O deseño recolle varios aspectos da heráldica do Reino de Hawai, e moitas facetas do deseño veñen do escudo de armas utilizadas durante o reinado dos reis Kamehameha III, Kalakaua e Liliuokalani.

Véxase tamén
------------

### Outros artigos

* Bandeira de Hawai
* Himno de Hawai
* Lema de Hawai
Mapa da selva costeira ecuatorial atlántica.
A **selva costeira ecuatorial atlántica** é unha ecorrexión da ecozona afrotropical, definida por WWF, que se estende dende o suroeste do Camerún até o extremo oeste da República Democrática do Congo.

Forma, xunto coas ecorrexións da selva costeira do Cros-Sanaga e Bioko e selva de terras baixas de Santo Tomé, Príncipe e Annobón, a rexión denominada selva costeira do Congo.

Descrición
----------

É unha ecorrexión de selva chuviosa que ocupa 189.700 quilómetros cadrados ó longo da costa atlántica de África central; inclúe o suroeste do Camerún, ó sur do río Sanaga, a práctica totalidade do río Muni, na Guinea Ecuatorial, o oeste de Gabón, e prolóngase cara ó sur nunha estreita franxa que atravesa o oeste da República do Congo, o interior do enclave de Cabinda (Angola) e o extremo oeste da República Democrática do Congo, ó norte das bocas do río Congo.

Limita polo norte coa selva costeira do Cros-Sanaga e Bioko, polo leste coa selva de terras baixas do Congo noroccidental, polo sur e polo leste co mosaico de selva e sabana do Congo occidental e polo oeste co océano Atlántico e co mangleiro de África central.

|  |  |
| --- | --- |
| Control de autoridades | 
* Wd: Q2913224
* WWFeco: AT0102

 |
*Mastacembelus moorii*
Os **Simbranquiformes** (Synbranchiformes) son unha orde de peixes teleósteos, da superorde Acantopterixios (Acanthopterygii). Excepto tres, que son mariñas, tódalas especies son de auga doce.

Características
---------------

Son peixes de corpo angüiliforme, sen aletas pélvicas. Caracterízanse por presentar as fendeduras branquiais unidas ventralmente, para constituír unha única fendedura transversal.

Clasificación
-------------

Divídense en dúas subordes e tres familias:

* Suborde Mastacembeloidei
	+ Familia Chaudhuriidae
	+ Familia Mastacembelidae
* Suborde Synbranchoidei
	+ Familia Synbranchidae

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Simbranquiformes*** |

|  |  |
| --- | --- |
|  | Wikispecies posúe unha páxina sobre:  ***Simbranquiformes*** |

* Taxonomía ITIS
* Taxonomía FishBase

|  |  |
| --- | --- |
| Control de autoridades | 
* Wd: Q119671
* EBID: ID
* MAG: 2781202130

 |

|  |  |
| --- | --- |
| Identificadores taxonómicos | 
* ADW: Synbranchiformes
* EOL: 5069
* Fossilworks: 92079
* GBIF: 889
* iNaturalist: 53512
* IRMNG: 12797
* ITIS: 166686
* NCBI: 43697
* Plazi: ID
* WoRMS: 154218

 |
O **simbolismo cristián** é o uso de símbolos, incluíndo arquetipos, actos, ilustracións ou acontecementos, por parte do cristianismo. Inviste obxectos ou accións dun significado interior que expresa ideas cristiás.

O simbolismo do cristianismo primitivo estivo marcado polo seu entendemento só para os iniciados, mentres que despois da legalización do cristianismo no século IV, entraron en uso símbolos máis recoñecibles. O cristianismo tomou prestado das accións ordinarias presentes na maioría dos períodos e en todas as rexións do mundo, moitos dos seus símbolos máis significativos.

O cristianismo non practicou polo xeral aniconismo, ou evitar ou a prohibición de tipos de imaxes, malia que as seitas xudeocristiás, así como algunhas confesións cristiás modernas, preferiron non empregar figuras nos seus símbolos, invocando a prohibición da idolatría dos Dez mandamentos.

Notas
-----

1. ↑  Jenner, Henry (2004). Kessinger Publishing, ed. *Christian Symbolism*. p. xiv.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Simbolismo cristián***  |

### Ligazóns externas

* Symbols in Christian Art and Architecture *(en inglés)*
* Christian Symbols Net *(en inglés)*
* Christian Symbols and Glossary *(en inglés)*

|  |  |
| --- | --- |
| Control de autoridades | 
* Wd: Q467420
* BNCF: 19114
* BNE: XX533800
* BNF: 12567230q
* JSTOR: christian-symbolism
* SUDOC: 034979123

 |
O lique é un exemplo de asociación simbiótica : unha alga unicelular ou unha cianobacteria, e un fungo
En Bioloxía e Ecoloxía, enténdese por **simbiose** unha relación interespecífica entre dous organismos (simbiontes) que se benefician mutuamente nunha relación obrigada. Se un dos simbiontes perece, o outro tamén perecerá ao perder o recurso de que se ve beneficiado.

Un exemplo de simbiose é a que se produce entre a anemone de mar e o caranguexo ermitán. O caranguexo sérvelle de transporte á anemone, e esta protéxeo cos seus tentáculos velenosos.

Tipos de simbiose
-----------------

### Ectosimbiose

Na **ectosimbiose**, o simbionte vive na parte exterior do organismo anfitrión, ou mesmo no interior, na superficie do percorrido dixestivo ou o conduto das glándulas exócrinas.

### Endosimbiose

Na **endosimbiose**, o simbionte vive no espazo intracelular do anfitrión.

Simbiose e Evolución
--------------------

A bióloga Lynn Margulis, famosa polo seu traballo sobre endosimbiose, afirma que a simbiose é o principal resultado forzado pola Evolución. Considera que as ideas de Darwin sobre a Evolución, baseadas na competencia, están incompletas, e reivindica que a Evolución está fortemente baseada na cooperación, interacción e dependencia mutua entre organismos. Segundo escribiu en *Margulis, L. and Sagan, D.*, "A vida non se fixo co planeta por combater, senón por traballar unidos".

Notas
-----

1. ↑  González González, Manuel. *Dicionario da Real Academia Galega*. Real Academia Galega.
2. ↑  "simbiose". *TERGAL*. Consultado o 05/07/2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Simbiose Modificar a ligazón no Wikidata*** |

### Bibliografía

* **Margulis, L. and Sagan, D.** (1986). *Origins of sex : three billion years of genetic recombination.* Yale University Press, New Haven e Londres.

### Outros artigos

* Sinerxía
* Lynn Margulis
* Endosimbiose

|  |  |
| --- | --- |
| Control de autoridades | 
* Wd: Q121610
* BRE: 3662418
* EBID: ID
* GEC: 0142583
* JSTOR: symbiosis
* MAG: 43144210
* NKC: ph288751
* PSH: 997
* TESF: symbiosis

 |

|  |  |
| --- | --- |
| Identificadores | 
* MeSH: D013559
* MeSH: G06.550.800

 |
***The Baltic Times*** é un periódico mensual en lingua inglesa que cobre o conxunto dos países bálticos: Estonia, Letonia e mais Lituania .

Características
---------------

A publicación orixinouse en 1996 como resultado da fusión de dous periódicos anteriores: *The Baltic Independent* ( fundado en 1991 como *The Estonian Independent*) e *The Baltic Observer* que operaban dende 1992. Ata o ano 2012 publicábase unha vez á semana, logo pasou a se publicar dúas veces ao mes e dende setembro de 2013 sae unha vez ao mes.
Conta con oficinas en Talín e Vilnius e a súa sede central está en Riga e constitúe o único periódico en papel de lingua inglesa que cobre os tres estados bálticos.

Véxase tamén
------------

### Ligazóns externas

* Web de *The Baltic Times*

Notas
-----

1. ↑  "The Baltic Times". Eesti rahvusbibliograafia
2. ↑  Anatol Lieven (1994) *The Baltic Revolution: Estonia, Latvia, Lithuania and the Path to Independence* Yale University Press, p. 414

|  |  |
| --- | --- |
| Control de autoridades | 
* Wd: Q1806290
* ISSN: 1407-2300

 |
**The Glands** foi unha banda estadounidense de indie rock procedente de Athens, Xeorxia. O grupo autoeditou o seu primeiro álbum, *Double Thriller*, en 1996 e Bar/None Records reeditouno en 1998. O seu segundo traballo, *The Glands*, apareceu no ano 2000 a través do selo Capricorn Records e foi reeditado por Velocette Records en 2001.

O seu son lembra a distintas influencias como The Kinks, The Who e The Rolling Stones. O seu tema "Livin' Was Easy" apareceu no DVD *Let America Laugh* do cómico David Cross. A banda reuniuse para unha curta xira a finais de 2011, realizando varios concertos con Yo La Tengo.

Ross Shapiro, vocalista, guitarrista e fundador de The Glands, morreu en marzo de 2016 ao 53 anos de cancro de pulmón. Tras a morte de Shapiro, os membros superviventes Joe Rowe (batería) e Derek Almstead (baixo), xunto co produtor David Barbe, continuaron traballando no terceiro álbum do grupo, *Double Coda*, editado en 2018 por New West Records.

Discografía
-----------

### Álbums

| Álbum | Ano | Selo | Notas |
| --- | --- | --- | --- |
| *Double Thriller* | 1996 | autoeditado | reeditado en 1998 por Bar/None Records |
| *The Glands* | 2000 | Capricorn Records | reeditado en 2001 por Velocette Records |
| *Double Coda* | 2018 | New West Records |  |

### Recompilatorios

| Álbum | Ano | Selo |
| --- | --- | --- |
| *I Can See My House From Here* | 2018 | New West Records |

Notas
-----

1. ↑  "The Glands May Be The Greatest Band You've Never Heard Of". *Npr*. Consultado o 22 de maio de 2023.
2. ↑  "The Glands' Ross Shapiro Has Died". *Pitchfork* (en inglés). 2016-03-27. Consultado o 2023-05-22.
3. ↑  Hart, Ron (2019-01-03). "How The Glands’ Posthumous Swan Song Solidified the Legacy of Late Frontman Ross Shapiro". *Billboard* (en inglés). Consultado o 2023-05-22.

|  |  |
| --- | --- |
| Control de autoridades | 
* Wd: Q7736689
* Discogs: 2029582
* MusicBrainz: ID
* Songkick: 124775

 |
Para outras páxinas con títulos homónimos véxase: Tricocito e tricocito (mamíferos).
Non confundir con Tricociste.
Os **tricocitos** en algas son células que crecen na parte exterior da estrutura talofítica, a partir das cales crecen pelos. Son frecuentes nalgunhas algas coralinas. En algas como *Jania adherens* os tricocitos crecen principalmente no verán e o seu crecemento depende da temperatura da auga e das horas de luz diúrna.

Nas algas coralinas os tricocitos orixínanse en meristemos do talo nos cales unha célula se divide en dúas células que non se calcifican e orixinan pelos non calcificados que sobresaen da superficie da alga co núcleo na base e un gran vacúolo. Na maioría das especies estes pelos múrchanse rapidamente. J. Cabioch distingue tres tipos de tricocitos nestas algas: (1) simples, como en *Fosliella*, na que o tricocito permanece aínda que caia o pelo ; (2) complexos, como en *Jania rubens* e *Metagoniolithon radiatum*, nos que o pelo se murcha e o tricocito desaparece, e (3) máis complexos, como en *Neogoniolithon notarisii* e *Parolithon oncodes*, nos que os tricocitos se murchan, pero transfórmanse nas chamadas megacélulas, que persisten certo tempo pero non teñen pelos.

Notas
-----

1. 1 2  H.W. Johanseno. Coralline Algae: A First Synthesis. Google books
2. ↑  Judson, B.L.; Pueschel, C.M. (2002). "Ultrastructure of trichocyte(hair cell) complexes in Jania adhaerens(Corallinales, Rhodophyta)". *Phycologia* **41** (1): 68–78. doi:10.2216/i0031-8884-41-1-68.1.
3. ↑  Basso !first2=Annalisa, Daniela; Caragnano; Rodondi, Graziella (2014). "Trichocytes in Lithophyllum kotschyanum and Lithophyllum spp. (Corallinales, Rhodophyta) from the NW Indian Ocean". *J Phycol* (50(4)): 711–717. PMID 26988454. doi:10.1111/jpy.12197.
4. ↑  R. Walker (1984). *Trichocytes and Megacells in Cultured Crusts of Three British Species of Lithothamnium and Phymatolithon (Corallinaceae, Rhodophyta)*. doi:10.1515/botm.1984.27.4.161.
5. ↑  Cabioch, J. 1968. Sur le mode de formation des trichocytes chez le Neogoniolithon notarisii (Dufour) Setchell et Mason. C. R. Acad. Sc. Paris Serie D � 266:333–6

---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---